U-I-28/14
Natisni
Opravilna št.:
U-I-28/14
Datum odločitve:
17. 3. 2014
ECLI:
ECLI:SI:USRS:2014:U.I.28.14
Akt:
Zakon o volitvah v Državni zbor (Uradni list RS, št. 109/06 – uradno prečiščeno besedilo) (ZVDZ), 47. čl.

Zakon o referendumu in o ljudski iniciativi (Uradni list RS, št. 26/07 – uradno prečiščeno) (ZRLI), 16.b čl. v zvezi s 3. odst. 59. čl. 

Odredba o določitvi obrazca podpore volivca (Uradni list RS, št. 43/94, 93/01, 74/06 in 75/06 – popr.)
Izrek:
Pobude za začetek postopka za oceno ustavnosti 47. člena Zakona o volitvah v Državni zbor (Uradni list RS, št. 109/06 – uradno prečiščeno besedilo), 16.b člena v zvezi s tretjim odstavkom 59. člena Zakona o referendumu in o ljudski iniciativi (Uradni list RS, št. 26/07 – uradno prečiščeno) in Odredbe o določitvi obrazca podpore volivca (Uradni list RS, št. 43/94, 93/01, 74/06 in 75/06 – popr.) se zavrnejo.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Opomba:
K obravnavani zadevi so bile s sklepom Ustavnega sodišča z dne 17. 3. 2014 pridružene zadeve št. U-I-40/14, U-I-46/14, U-I-51/14 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vili Kovačič, Ljubljana, in drugi
Datum vloge:
31. 1. 2014
Vrsta odločitve:
sklep
Vrsta rešitve:
zavrnitev
Dokument:
US30359
Dokument v PDF obliki:
U-I-28-14.pdf
139 KB
Prenesite datoteko
U-I-28/14-6
17. 3. 2014
SKLEP
Ustavno sodišče je v postopku za preizkus pobud Vilija Kovačiča, Ljubljana, in drugih, dveh pobud Jožefa Arha, Ljubljana, in drugih, ter pobude Danila Malenška, Ljubljana, in drugih, na seji 17. marca 2014
sklenilo:
Pobude za začetek postopka za oceno ustavnosti 47. člena Zakona o volitvah v Državni zbor (Uradni list RS, št. 109/06 – uradno prečiščeno besedilo), 16.b člena v zvezi s tretjim odstavkom 59. člena Zakona o referendumu in o ljudski iniciativi (Uradni list RS, št. 26/07 – uradno prečiščeno) in Odredbe o določitvi obrazca podpore volivca (Uradni list RS, št. 43/94, 93/01, 74/06 in 75/06 – popr.) se zavrnejo.
OBRAZLOŽITEV
1. Pobudniki izpodbijajo v izreku navedene akte. Nasprotujejo ureditvi, po kateri se podpisi volivcev za podporo kandidatu ali listi kandidatov na volitvah, podpisi volivcev za podporo zahtevi za razpis referenduma in podpisi podpore predlogu zakona v postopku ljudske zakonodajne iniciative zbirajo z osebnim podpisovanjem obrazcev pred pristojnim državnim organom, ne pa "na ulici". Menijo, da je tak način zbiranja podpisov preveč omejujoč. Zatrjujejo, da je ureditev diskriminacijska in v neskladju s 6. in 21. členom Splošne deklaracije človekovih pravic iz leta 1948 (Človekove pravice, Zbirka mednarodnih dokumentov, I. del, Univerzalni dokumenti, Društvo za ZN za Republiko Slovenijo, Ljubljana 1995, str. 1), 14. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP), Listino Evropske unije o temeljnih pravicah (UL C 326, 26. 10. 2012), s prvim in drugim odstavkom 14. člena ter s 43. in 44. členom Ustave.
2. Ustavno sodišče je pobude št. U-I-28/14, št. U-I-40/14, št. U-I-46/14 in št. U-I-51/14 zaradi skupnega obravnavanja združilo.
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobude ne odpirajo pomembnih ustavnopravnih vprašanj, zato jih je zavrnilo.
4. Zaradi navedene odločitve se Ustavno sodišče ni opredeljevalo do vprašanja, ali so izpolnjene procesne predpostavke za obravnavo pobud.
5. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik